CONVOCATÒRIA D'AJUDES A ESPORTISTES ESTUDIANTS D'ALT NIVELL (DAN), CURS 2018-2019 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/5100)
  + [Valencià](/va/acuerdo/5100)






Selector de idioma

Leer

* [Español](/es/acuerdo/5100)
* [Valencià](/va/acuerdo/5100)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA D'AJUDES A ESPORTISTES ESTUDIANTS D'ALT NIVELL (DAN), CURS 2018-2019[Butlletí Oficial Universitat d'Alacant](/ca/Publicacion)
==========================================================================================================================================

Secretaria General

Butlletí Oficial Universitat d'Alacant





CONVOCATÒRIA D'AJUDES A ESPORTISTES ESTUDIANTS D'ALT NIVELL (DAN), CURS 2018-2019

Data d'aprovació
:   08/02/2019

Data de publicació
:   08/02/2019

Òrgan competent
:   Vicerector de Cultura, Esport i Llengües

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=5100.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/5100)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/5100)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA D'AJUDES A ESPORTISTES ESTUDIANTS D'ALT NIVELL (DAN), CURS 2018-2019&url=https://www.boua.ua.es/va/acuerdo/5100)

**Títol:** CONVOCATÒRIA D'AJUDES A ESPORTISTES ESTUDIANTS D'ALT NIVELL (DAN), CURS 2018-2019

**Secció:** CONVOCATÒRIES I CONCURSOS

**Òrgan:** Vicerector de Cultura, Esport i Llengües

**Data d'aprovació:** divendres, 8 de febrer de 2019

CONVOCATÒRIA D’AJUDES A ESPORTISTES ESTUDIANTS D’ALT NIVELL (DAN), CURS 2018-2019

1. OBJECTIU DE LES AJUDES

La Universitat d’Alacant, a través del Vicerectorat de Cultura, Esport i Llengües, desenvolupa anualment la convocatòria d’ajudes a esportistes universitàries i universitaris d’alt nivell, amb la finalitat de fer compatible l’activitat esportiva i l’acadèmica, com a línia estratègica de foment de les activitats culturals, esportives i vida saludable en el marc del Pla Estratègic de Subvencions de la Universitat d’Alacant.

A més dels drets establits en el

[Reglament per a la promoció i suport a l’esportista universitari](https://sd.ua.es/va/documentos/administracio/normativa/reg-padu.pdf),

l’alumnat integrat en la convocatòria esmentada tindrà dret a ajudes econòmiques que aniran destinades prioritàriament a sufragar despeses de matrícula o material (esportiu i docent), com a incentiu econòmic en consideració de les exigències dels resultats esportius juntament amb els dels estudis.

2. TIPUS D’AJUDA I QUANTIA

El procediment de concessió de les ajudes serà en règim de publicitat, objectivitat i concurrència competitiva.

La Universitat d’Alacant, amb càrrec al centre de despesa del Servei d’Esports, amb classificació orgànica 69.23.1L.46.17, destinarà a aquest programa una quantitat no superior a 20.000 € per a l’any 2019, que es repartirà proporcionalment entre la totalitat de punts obtinguts per les beneficiàries i els beneficiaris segons la valoració de mèrits establida en la base 8.

La quantia màxima per ajuda no podrà superar els 2.000 €.

No obstant això, l’execució d’aquesta dotació està supeditada a la disponibilitat de liquiditat de la Universitat d’Alacant.

3. REQUISITS DE LES PERSONES BENEFICIÀRIES

Per a poder-se beneficiar d’aquestes ajudes caldrà:

3.1. Estar matriculada o matriculat en la Universitat d’Alacant en el curs 2017/2018 en una titulació oficial de grau, màster o doctorat dels títols que tinguen caràcter oficial i validesa en tot el territori nacional als quals es refereix l’article 37 de la Llei orgànica 6/2001, de 21 de desembre d’universitats, en la redacció donada per la Llei orgànica 4/2007, de 12 d’abril.

3.2. Trobar-se, almenys, en una de les categories següents:

3.2.1. Esportistes d’esports d’equip de la Universitat d’Alacant medallistes o que hagen disputat la fase final del Campionat d’Espanya Universitari (CEU), en esports amb fases prèvies classificatòries del Campionat Autonòmic d’Esport Universitari (CAEU), en el curs acadèmic 2017/2018.

3.2.2. Esportistes d’esports individuals de la Universitat d’Alacant medallistes o que s’hagen classificat en almenys el cinquè lloc en els CEU, en el curs acadèmic 2017/2018

3.2.3. Esportistes d’esports d’equip de la Universitat d’Alacant que s’hagen classificat en primer o segon lloc de la lliga CAEU, en el curs acadèmic 2017/2018.

3.2.4. Esportistes d’alt nivell o alt rendiment segons RD 971/2007, o pertanyents al Projecte FER (Foment Esport amb Reptes), o que hagen sigut convocats o convocades a una selecció nacional l’any actual o l’anterior, o estiguen en el programa ADO o ADOP, o hagen participat en l’últim Campionat d’Europa o del Món Universitari o Universíada.

3.2.5. Esportistes amb discapacitat que hagen participat en competicions nacionals oficials, en la temporada esportiva 2017/ 2018 organitzades o reconegudes per la federació espanyola corresponent.

4. INCOMPATIBILITAT

No podran ser beneficiàries les persones recollides en les resolucions d’adjudicació d’ajudes econòmiques de la convocatòria d’ajudes dins del Programa de Suport a l’Esport Federat Universitari d’Alt Nivell per a jugadores i jugadors de la Universitat d’Alacant 2018/19.

5. SOL·LICITUD I TERMINI

L’enllaç al formulari de sol·licitud es troba en la pàgina web:

<https://sd.ua.es/va/serveis/ajudes/ajudes-esportista-alt-nivell.html>

Aquest formulari, una vegada omplit i enviat, no substitueix la presentació de la sol·licitud pels mitjans a continuació detallats, de manera que s’haurà d’imprimir i signar el document rebut en un correu electrònic de confirmació.

Aquest document signat, juntament amb la documentació exigida segons la base 6, s’haurà de presentar a través d’instància genèrica utilitzant la e-Administració del Campus Virtual (UACloud) de la Universitat d’Alacant, o a través del Registre General (edifici del Rectorat i Serveis Generals del Campus de Sant Vicent), dels Registres Auxiliares o pels altres vies establides en l’article 16.4 de la Llei 39/2015, d’1 d’octubre, del procediment administratiu comú de les administracions públiques, dirigida al Servei d’Esports de la Universitat d’Alacant.

El termini de presentació de la sol·licitud serà d’un mes des de l’endemà de publicar-se aquesta convocatòria en el Butlletí Oficial de la Universitat d’Alacant (BOUA).

Les instruccions completes per a omplir i presentar la sol·licitud es troben en la pàgina web:

<https://sd.ua.es/va/formulari/esportistes-alt-nivell.html>

6. DOCUMENTACIÓ QUE CAL PRESENTAR

6.1. Sol·licitud formalitzada segons la base 5 d’aquesta convocatòria.

6.2. Si escau, justificants acreditatius, expedits per l’entitat competent, dels mèrits indicats en l’apartat 8.1 d’aquesta convocatòria (no és necessari aportar els indicats en 8.2).

En concret:

6.2.1. Ser esportista d’alt nivell segons RD 971/2007, haurà d’aparèixer en la llista oficial del Consell Superior d’Esports sobre esportistes que han obtingut la condició d’alt nivell.

6.2.2. Ser esportista d’alt rendiment segons RD 971/2007, que s’haurà d’acreditar mitjançant certificat sol·licitat, a través de les seues federacions esportives espanyoles, al Consell Superior d’Esports o als organismes competents en les comunitats autònomes.

6.2.3. Esportistes que hagen sigut convocades o convocats a una selecció nacional l’any actual o l’anterior o que estiguen en el programa ADO o ADOP, o hagen participat en l’últim Campionat d’Europa o del Món Universitari o Universíada, hauran d’acreditar-ho mitjançant certificat sol·licitat a la seua federació esportiva nacional.

6.2.4. Esportistes amb discapacitat que hagen participat en competicions nacionals oficials en la temporada 2017/18, hauran d’acreditar-ho mitjançant certificat sol·licitat a través de la seua federació esportiva nacional i certificat que acredite que la discapacitat reconeguda és igual o major al 33 per cent.

6.3. Si opta per la presentació via e-Administració també omplirà la instància genèrica, en la qual indicarà que es considere la sol·licitud adjunta a aquesta instància.

7. RELACIÓ PROVISIONAL DE PERSONES ADMESES I EXCLOSES

Una vegada conclòs el termini de presentació de sol·licituds, la Universitat d’Alacant publicarà, en els llocs indicats en la base 13, la relació provisional de persones admeses i excloses, amb indicació de les causes d’exclusió.

Es concediran deu dies hàbils, comptadors des de l’endemà d’aquesta publicació, per a esmenar els motius d’exclusió, per mitjà de la presentació de la documentació necessària dirigida al Servei d’Esports per les mateixes vies especificades en la base 5 d’aquesta convocatòria. En cas de no presentar cap esmena perdrà el seu dret.

Les llistes definitives de persones admeses i excloses en el procediment es publicaran en els mitjans referits en la base 13 d’aquesta convocatòria.

8. CRITERIS DE VALORACIÓ

Se sumaran els punts obtinguts en cada grup d’activitat tenint en compte que, en cadascun d’aquests grups, solament se seleccionarà l’apartat de més puntuació.

8.1. Grup d’activitat 1. Nivell elevat:

8.1.1. Esportista d’alt nivell segons RD 971/2007: 1 punt.

8.1.2. Esportista d’alt rendiment segons RD 971/2007: 0,5 punts.

8.1.3. Convocades o convocats a selecció nacional, l’any actual o l’anterior: 0,5 punts.

8.1.4. Pertanyents al Pla ADO o ADOP: 1 punt.

8.1.5. Esportistes participants en l’últim Campionat d’Europa Universitari, Campionat del Món Universitari o Universíada: 0,5 punts.

8.1.6. Pertanyent al Projecte FER: 0,5 punts.

8.1.7. Esportistes amb discapacitat que hagen participat en competicions nacionals oficials en la temporada 2017/18: 0,5 punts

8.2. Grup d’Activitat 2. Competició universitària en el curs 2017/2018:

8.2.1. Medalla d’or en CEU: 4,5 punts.

8.2.2. Medalla de plata en CEU: 3,5 punts.

8.2.3. Medalla de bronze en CEU: 3 punts.

8.2.4. En esports d’equip, haver disputat la fase final dels CEU, en esports amb fases prèvies classificatòries del CAEU, o en esports individuals estar classificats en quart o cinquè lloc en els CEU: 1,5 punts.

8.2.5. Medalla d’or o plata en esports d’equip en la Jornada Final de la Lliga CAEU: 1 punt.

9. ÒRGAN INSTRUCTOR I COMISSIÓ AVALUADORA

És responsable de la instrucció del procediment de concessió de les ajudes i de la fiscalització del correcte compliment per part de les beneficiàries i dels beneficiaris el vicerector de Cultura, Esport i Llengües, a través del Servei d’Esports de la UA.

Una comissió avaluadora, aplicant els criteris de valoració a les sol·licituds admeses, elaborarà la proposta d’adjudicació a l’òrgan convocant, adjudicador de les ajudes.

Aquesta comissió també atendrà les reclamacions a l’aplicació dels criteris de valoració o a la proposta d’adjudicació i proposarà, si escau, la modificació de l’adjudicació si alguna beneficiària o beneficiari incomplira les obligacions que recull la base 12.

Aquesta Comissió Avaluadora estarà formada per:

President:

- El vicerector de Cultura, Esport i Llengües de la Universitat d’Alacant, o la persona en qui delegue.

Vicepresidenta:

- La vicerectora d’Estudiants i Ocupació de la Universitat d’Alacant, o la persona en qui delegue.

Secretària:

- La directora del Servei d’Esports de la Universitat d’Alacant, o la persona en qui delegue.

Vocals:

- El director del Secretariat de Promoció Esportiva, o la persona en qui delegue.

- El subdirector tècnic del Servei d’Esports, o la persona en qui delegue.

La comissió podrà comptar amb l’assessorament d’especialistes en les modalitats esportives afectades.

Si ho estima necessari podrà requerir de les persones sol·licitants la presentació de qualsevol document original segons el que disposa l’article 28 de la Llei 39/2015, d’1 d’octubre, del procediment administratiu comú de les administracions públiques.

10. BAREMACIÓ I ADJUDICACIÓ DE LA CONVOCATÒRIA

Una vegada efectuada la valoració dels mèrits, la Comissió Avaluadora publicarà les puntuacions provisionals obtingudes, a fi que, en el termini de cinc dies, les persones participants presenten les al·legacions que consideren oportunes.

Una vegada transcorregut el termini d’al·legacions, la Comissió Avaluadora, juntament amb la llista de puntuacions definitives, elevarà una proposta al vicerectorat convocant, que dictarà la resolució final d’adjudicació d’aquesta convocatòria.

Qualsevol modificació en les condicions que van motivar la concessió de les ajudes s’haurà de posar en coneixement del vicerectorat convocant, el qual, després de la seua tramitació, podrà resoldre que siga revocada totalment o parcialment.

11. PAGAMENT DE LES AJUDES

Per a efectuar els tràmits comptables preceptius caldrà que les persones beneficiàries aporten la següent documentació:

11.1. Documentació que acredite la titularitat del compte bancari espanyol que continga l’IBAN complet de la persona sol·licitant.

11.2. Imprès emplenat Fitxer de tercers de la Universitat d’Alacant.

El pagament de les ajudes s’efectuarà mitjançant transferència bancària al compte bancari indicat per la persona beneficiària en una única vegada.

La subvenció assignada a cada ajuda s’ajustarà al que disposa la Llei 38/2003, de 17 de novembre, general de subvencions, a les regulacions, requisits i termes establits per les normes de funcionament intern de la Universitat d’Alacant, i al que estableix aquesta convocatòria.

12. OBLIGACIONS DE LES PERSONES BENEFICIÀRIES

La beneficiària o el beneficiari haurà de:

12.1. Mantenir els requisits pels quals s’ha concedit l’ajuda.

12.2. Comunicar qualsevol situació que motive el no compliment dels requisits pels quals se li ha concedit l’ajuda.

12.3. Destinar l’ajuda a la finalitat per a la qual se li concedeix.

12.4. Sotmetre’s a les actuacions de control que puguen dur a terme els òrgans de control econòmic de la Universitat d’Alacant i facilitar tota informació i documentació que els siga requerida a aquest efecte.

12.5. Acceptar les obligacions i no incórrer en prohibicions derivades del marc normatiu d’aquestes ajudes.

13. MITJANS DE PUBLICACIÓ

Aquesta convocatòria, la llista de les sol·licituds admeses i excloses, la baremació dels mèrits i la resolució d’adjudicació , així com qualsevol altra incidència o informació derivada d’aquest procés, es publicaran en la pàgina web de la Universitat d’Alacant:

<https://sd.ua.es/va/serveis/ajudes/ajudes-esportista-alt-nivell.html>

14. RECURSOS

Contra aquesta convocatòria, que esgota la via administra, es pot interposar recurs potestatiu de reposició davant l’òrgan convocant en el termini d’un mes d’acord amb el que disposa la Llei 39/2015, de 30 d’octubre, del procediment administratiu comú de les administracions públiques.

Sant Vicent del Raspeig, 8 de febrer de 2019

Carles Cortés Orts

Vicerector de Cultura, Esport i Llengües





[Carretera Sant Vicent del Raspeig s/n  
03096 Sant Vicent del Raspeig - Alacant  
 Tel. 17 016 7303 - Fax 02 779 3012](https://www.google.es/maps/@94.142761,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12285&trk=tyah&trkInfo=tarId%6L4625514542443%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)